**Тэма ўрока**. **Рэгістр – краіна гукаў: высокіх, сярэдніх і нізкіх.**

**Мэта ўрока**: сфарміраваць цэласнае ўяўленне аб рэгістры.

**Задачы ўрока**:

* актуалізацыя ўяўленняў вучняў аб высокіх і нізкіх гуках;
* ўвядзенне паняцця “рэгістр”;
* фарміраванне ўмення назіраць за зменамі рэгістраў ў музычным творы;
* развіццё творчых здольнасцей вучняў, музычнага слыху;
* выхоўваць любоў да музыкі, цікавасць да прадмета.

**Музычны матэрыял:**

* Э.Грыга “Танец эльфаў”;
* Д.Кабалеўскі “Зайчык дражніць медзведзяня”;
* Музыка І.Арсеева “Крокодил и Чебурашка” (Песня, вальс, полька, марш);
* Музыка М.Старакадомскага, словы С.Міхалкова “Вясёлыя вандрознікі”;
* **Музыка Д.Кабалеўскага, словы І.Рахілы “Игра в гостей».**

**Ход урока**

**І. Арганізацыйны пачатак урока.**

( *Вучні ўваходзяць у клас пад музыку Д.Кабалеўскага “Вясёлы вецер”* )

**Музычнае прывітанне**: Празвінеў званок,

Мы пачнём урок.

Добры дзень, вам дзеці!

До-бры-дзень!

**Настаўнік**: Песня, танец, марш гучаць-

Трэба нам урок пачаць,

У свет музыкі вялікі

Накіроўваем свой шлях,

Набіраем усе размах.

Перад тым, як мы адправімся ў свет музыкі, я прапаную вам вызначыць, што сёння мы возьмем з сабою на ўрок. У вас на партах ляжаць словы. Прачытайце ўважліва і падумайце, што нам спатрэбіцца сёння на ўроку.

(*Вучні выбіраюць патрэбныя словы, вывешваюць іх на дошку*. )

**ІІ.Фарміраванне новых ведаў, уменняў, навыкаў**.

**Настаўнік:** Дзеці! Сёння мы з вамі адпраўляемся ў цікавае падарожжа пад назвай “Казачны свет музыкі”. “Чаму казачны?”- спытаеце вы. Таму што ў гэтым падарожжы нас чакае шмат запамінальных сустрэч і адкрыццяў. Вы ўжо сталі добрымі знаўцамі музыкі і вельмі многа ведаеце пра яе.

Звярніце, калі ласка, увагу на дошку. Ці знаёма вам вось гэта заданне ў такой форме? Правільна, перад вамі - крыжаванка. Давайце разгадаем крыжаванку, яна падкажа нам тэму нашага ўрока. *(Пры дапамозе малюнкаў-падказак разгадваецца крыжаванка)*

**Ы**

**Н**

**Ч**

**І**

**П**

**ЫІ**

**С**

**К**

**Р**

**Т**

**П**

**М**

**Д**

**Ы**

**Н**

**А**

**М**

**А**

**К**

**Р**

**Т**

**С**

**І**

**Г**

**Э**

**Н**

**М**

**І**

**Я**

**Н**

**П**

**Е**

**Н**

**А**

**Т**

**С**

**Ы**

**Н**

**Н**

**О**

**М**

**Т**

**Ы**

1.Гэты ключ, як капітан,

Адкрывае нотны стан. (*Скрыпічны*)

2.Хуткасць руху ў музыцы. Ён бывае павольны, хуткі, вельмі хуткі,

вельмі павольны. (*Тэмп*)

3.Галоўная песня нашай краіны. Яе спяваюць і слухаюць стоячы.   
 (*Гімн*)

4.Сіла гучання ў музыцы.

*Ціха-ціха над зямлёю*

*Ночка зорная плыла,*

*Знак* ***піяна (р)*** *за сабою*

*Ціха-ціхенька вяла.*

*Ранкам велічным і чыстым*

*Асвяціла сонца бор,*

*На тры* ***фортэ (fff)*** *урачыста*

*Заспяваў птушыны хор. (Дынаміка*)

5.Найбольш распаўсюджаны жанр музыкі. (*Песня*)

6.Мелодыі запісваюцца знакамі-нотамі. Яны размяшчаюцца на пяці

лінейках. (*Нотны стан*)

7.Чаргаванне доўгіх і кароткіх гукаў у музыцы. (*Рытм*)

**Настаўнік**: Якое слова ў нас атрымалася па вертыкалі?

**Вучні**: Рэгістр.

**Настаўнік**: Правільна, гэта рэгістр. Значыць, якая тэма нашага ўрока? Правільна: Рэгістр – краіна гукаў: высокіх, сярэдніх і нізкіх.

**Настаўнік:** Рэгістр – гэта вышыня гукаў.

У прыродзе нас акружаюць самыя розныя гукі: і высокія, і нізкія. Так і ў музыцы гукі бываюць рознай вышыні. Вось глядзіце: гэта клавіятура. (*настаўнік паказвае клавіятуру піяніна*), самыя нізкія гукі знаходзяцца тут, з левага боку ад мяне (*настаўнік паказвае на інструменце нізкія гукі*), а самыя высокія размешчаны на гэтых клавішах, справа (і*гранне настаўнікам на інструменце высокіх гукаў*). Калі музыкант хоча паказаць спевы птушак, то ён іграе гэтыя ноты (і*гранне настаўнікам на інструменце высокіх гукаў),* а калі,напрыклад, трэба адлюстраваць жука або мядзведзя, то іграюць тут, на левай часцы клавіятуры. Паміж высокімі і нізкімі гукамі знаходзяцца сярэднія гукі (і*гранне настаўнікам на інструменце сярэдніх гукаў).*

Зараз я вам прапаную праслухаць музычны твор Э.Грыга “Танец эльфаў”. Э.Грыг – вялікі кампазітар. Ён нарадзіўся ў прыгожай, маляўнічай краіне Нарвегіі. Гэта краіна здзіўляе сваёй прыгажосцю прыроды: морам з глыбокімі залівамі, высокімі гарамі, пакрытымі лясамі. Э.Грыга можна назваць музычным казачнікам, бо ён ствараў музыку пра казачныя вобразы: кобальдаў, гномаў, эльфаў і інш., якія, нібыта, жывуць у гарах.

У музыцы “Танец эльфаў” паведамляецца пра маленькіх чароўных чала-вечкаў з крыльцамі, якія жывуць у кветачках. Яны нібы танцуюць, пераскок-ваючы з адной кветачкі на другую, то па аднаму, то парамі, то разам водзяць карагод.

- Праслухайце гэты музычны твор. Вызначце, якімі гукамі па вышыні кампазітар адлюстраваў эльфаў? Чаму?

*(Слуханне музычнага твора Э.Грыга “Танец эльфаў”)*

**Вучні:** У самым пачатку музычнага твора чуюцца высокія, светлыя гукі, мелодыя вясёлая, лёгкая, але музыка мяняецца, і мы чуем ужо зусім нізкія гукі, нібы эльфаў хтосьці напалохаў.

**Настаўнік:** Мелодыястановіцца таямнічай, нізкай, эльфы быццам бы насцярожыліся, пачалі прыслухоўвацца да кожнага шораху. Але трывога была дарэмнай. Зноў пачынае гучаць радасная, адрывістая музыка, і эльфы працягваюць свой вясёлы танец.

-Дзеці, я вам прапаную паслухаць яшчэ адзін музычны твор, дзе трэба самім вызначыць колькасць дзеючых асоб у п’есе. Аднолькавыя ці розныя ў іх характары?

*(Слуханне музычнага твора Д.Кабалеўскага “Зайчык дражніць медзве-дзяня”)*

**Вучні:** У гэтай п’есе дзве дзеючыя асобы. Тут можна пачуць высокія і нізкія гукі.

Характары ў іх розныя. Адны гукі высокія і кароткія, другія- нізкія і павольныя.

**Настаўнік:** Так, вы праслухалі музычны твор Д.Кабалеўскага*“Зайчык дражніць медзведзяня”.* Гукі зайчыка не толькі высокія і кароткія, але і хуткія, ціхія, а гукі медзведзяняці нізкія, больш доўгія, павольныя, гучныя.

Гульня “Пакажы так”

(Першы рад – вучні пры дапамозе рухаў рук і частак цела перадаюць характар медзведзяняці. Другі рад - вучні пры дапамозе рухаў рук і частак цела перадаюць характар зайчыка).

*(Слуханне музычнага твора Д.Кабалеўскага “Зайчык дражніць медзведзяня”, дзеці перадаюць рухамі рук і частак цела характар медзведзяняці і зайчыка)*

**Настаўнік:** Малайцы! Атрымалася.

**ІІІ.Харавое спяванне.**

- Распяванне (Музычны “алфавіт”)

- Папеўка “Крокодил и Чебурашка” (Песня, танец, марш)

**Песня**

*Чебурашка с крокодилом.*

*Стали песню напевать.*

М-м-м-м-м-м-м-м,

М-м-м-м-м-м-м.

- Якая тут мелодыя? (плаўная, пявучая, спакойная)

- Спяваем разам з вучнямі.

**Вальс**

*Чебурашка с крокодилом.*

*Танцевали этот вальс.*

*А-а-а-а-а-а-а-а,*

*А-а-а-а-а-а-а.*

- Якая тут мелодыя? (танцавальная, плаўная)

- Спяваем разам з вучнямі.

**Полька**

*Чебурашка с крокодилом.*

*Стали польку танцевать.*

*Ля-ля-ля-ля-ля-ля-ля-ля,*

*Ля-ля-ля-ля-ля-ля-ля.*

- Якая тут мелодыя? (лёгкая, хуткая )

- Спяваем разам з вучнямі.

**Марш**

*Чебурашка с крокодилом.*

Собираются в поход.

*Тра-та-та-та-та-та-та-та,*

*Тра-та-та-та-та-та-та.*

- Якая тут мелодыя? (рашучая, энергічная )

- Спяваем разам з вучнямі.

**Настаўнік:** Цяпер я прапаную вам ператварыцца ў вясёлых музыкаў і з задорам выканаць песню *“Вясёлыя вандроўнікі”. (У час прыпеву вучні іграюць на музычных інструментах.)*

**Настаўнік:** Дзякуй. Малайцы.

**Развучванне і выкананне музычнай песні - гульні Д. Кабалеўскага “Игра в гостей”.**

**Гульня ў гасцей**.

-**Здрасте, здрасте!**

**Мы вас ждём.**

-Промочило нас дождём.

**-Ожидали мы гостей.**

-Мы промокли до костей.

**-Где ж ваш зонтик?**

-Потеряли.

**-Где калоши?**

-Кот унёс.

**-Где перчатки?**

-Скушал пёс.

**-Это, гости, не беда,**

**Заезжайте в ворота,**

**Поднимайтесь на порог,**

**К нам на яблочный пирог!**

(Развучванне песні - гульні “Игра в гостей”, клас дзеліцца на дзве паловы. Дзеці выконваюць песню і стаяць тварам адзін да аднаго.)

**Настаўнік:** Як вы думаеце, з якім настроем будуць спяваць “гаспадары” і з якім - “госці”?

**Вучні:** Гаспадары - весела, моцна. Госці - сумна, жалобна, умерана моцна.

*(Выкананне песні-гульні “Игра в гостей” Д.Кабалеўскага вучнямі.)*

**Самаацэнка вучняў сваёй дзейнасці**

**Настаўнік**: А зараз мы будзем з вамі запаўняць табліцу ***“Лесвіца самаацэнкі”***

*Запаўненне табліцы самаацэнкі* ***“Лесвіца самаацэнкі”***

|  |  |  |  |  |
| --- | --- | --- | --- | --- |
| Я ведаю,  што такое рэгістр | Я адрозніваю высокія, сярэднія і нізкія рэгістры | Я магу перадаць пластычнымі рухамі характары музычных персанажаў | Я магу перадаць характар музыкі з дапамогай выразных рухаў | Я магу спяваць у хоры |
|  |  |  |  |  |

**+ выдатна**

**+ - добра, але раблю памылкі**

**- ёсць цяжкасці**

**V. Вынік урока. Рэфлексія.**

**Настаўнік:** З ўрокаў выяўленчага мастацтва вы ведаеце, што кожны колер адпавядае пэўнаму настрою, таму я папрашу вас з гэтых кветак, якія знаходзяцца ў вас на сталах, скампанаваць букет настрою, і тым самым засведчыць свой настрой, з якім вы пакідаеце наш урок. ( Вучні выбіраюць кветку, якая адпавядае іх настрою: жоўтая –цудоўны настрой,чырвоная – добры настрой, блакітная – сумны настрой). Абмеркаванне букета настрою.

Малайцы. Дзякуй за працу на ўроку.

(*Выхад з класа пад музыку “Вясёлыя вандроўнікі” музыка Старакадомскага, словы С.Міхалкова)*

Настаўнік музыкі

Дрозд І.К.







